Doložka finančných, ekonomických, environmentálnych vplyvov a vplyvov na zamestnanosť

I. Vyčíslenie odhadu dopadov na verejné financie
a)	štátny rozpočet
Predložený materiál je požiadavkou presunu verejných financií vo výške 100 mil.SR do rozpočtu SR, kapitoly životné prostredie.

b)	štátne fondy
Návrh nemá dopad na rozpočty štátnych fondov.

c)	rozpočty obcí a VÚC
Spôsob podpory predpokladá pri žiadateľoch komunálnej sféry spolufinancovanie predložených projektov, ktoré nie je v súčasnosti možné vyčísliť.

d)	rozpočet Sociálnej poisťovne, Zdravotných poisťovní a Národného úradu práce
Podpora projektov v oblasti využívania obnoviteľných zdrojov nepriamo predpokladá rozvoj pracovných príležitostí, čo predstavuje prínos pre poisťovne, ktorý v súčasnosti nie je možné odhadnúť.

e)	Fond národného najetku SR
Predložený návrh má dopad na rozpočet FNM SR. Je požiadavkou presunu majetku FNM SR vo výške 100 mil.SR do rozpočtu SR, kapitoly životné prostredie.

II. 	Vyčíslenie odhadu dopadov na obyvateľov, hospodárenie podnikateľských aktivít a iných právnických osôb

Využívanie obnoviteľných zdrojov patrí k aktivitám, ktoré prispievajú k zvyšovaniu kvality života. Podpora využívania obnoviteľných zdrojov formou investičných dotácií a podpora propagácie a osvety vytvára predpoklady pre rozvoj podnikateľských aktivít v predmetnej oblasti.   

III. Vyčíslenie odhadu dopadov na životné prostredie

Predmet podpory je v súlade s prioritami štátnej environmentálnej politiky. Podporené budú projekty, ktoré prispejú k zníženiu emisií skleníkových plynov, budú mať pozitívny vplyv na zníženie množstva odpadu. Podpora projektov využívajúcich lesnú biomasu bude prínosom pre ochranu lesných porastov.

IV. Odhad dopadov na zamestnanosť

Podpora aktivít v oblasti využívania obnoviteľných zdrojov predpokladá prínos v oblasti rastu zamestnanosti, ktorý v súčasnosti nie je možné odhadnúť.